**Kiegészítés a HKR módosításokhoz**

1. Az Oktatási Igazgatóság javaslata: 2\_HKR karok részére\_TTK\_eszrevetelekkel kieg.docx
2. TTK javaslat a HKR Kari Különös részének módosítására: HKR\_kari\_kul\_tervezet\_OKTIG által véleményezett\_2019\_04\_15.docx

Mindkét anyagban kékkel emeltük ki azokat a részeket, amelyekről fontos véleményt nyilvánítani, emellett megjegyzések formájában jeleztük az oktatási dékánhelyettes és a TH vezetőjének véleményét, kérdését.

Kérjük, hogy a véleményezés során a kékkel kiemelt kérdésekre mindenképpen reagáljanak!

A felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Korm. rendelet 11. § (2) bekezdése szerint a díjak jogcímeit, feltételeit és mértékét egy tanév időtartamára előre kell megállapítani. **A 2019/20 tanévre vonatkozóan a TTK Kari Tanácsának döntést kell hoznia a kar által meghatározható térítési díjak nagyságáról.**

harmadszori tárgyfelvétel díja:

Az Egyetemi Hallgatói Önkormányzat felhívta az Oktatási Igazgatóság figyelmét, hogy a harmadszori (és 4., 5. alkalommal történő) tárgyfelvételeknek a jelen tanévben alkalmazott összege és az Nftv. 82. § (2)\* bekezdésének utolsó mondata közötti ellentmondásra. Ennek lényege, hogy hibás az a gyakorlat, miszerint a 3-4-5. alkalommal történő kurzusfelvételért fizetendő díj megállapítása során nem a kurzusfelvétel tényét, hanem a kurzushoz tartozó kreditértéket vesszük alapul, így ugyanis 1 kredit minősül 1 esetnek. Ez a jelenlegi HKR módosítás elfogadása esetén megváltozik és a továbbiakban egyszeri, eseti díj megfizetését írja elő. A minimálbér összege 2019. január 1-jétől 149 ezer forint, ennek 5%-a 7450 Ft, eddig 6500 Ft/kredit volt.

**Javaslat a harmadszori és további tárgyfelvételek díjára: 7400 Ft/tárgy**

Kredittúllépésért fizetendő díj:

A HKR 130. § (7) bekezdés szerinti kreditfelvételért fizetendő díj eddig kreditenként 3000 Ft, volt ezt javasoljuk.

**Javaslat a 10%-os kredittúllépés díjára: 4500 Ft/kredit**

\* „Nftv. 82. § (2) A felsőoktatási intézmény tanulmányi és vizsgaszabályzata az ugyanabból a tantárgyból tett harmadik és további vizsgát, előadások, szemináriumok, konzultációk, gyakorlati foglalkozások, terepgyakorlatok ismételt felvételét, a térítési és juttatási szabályzata a tanulmányi és vizsgaszabályzatban meghatározott kötelezettség elmulasztását vagy késedelmes teljesítését fizetési kötelezettséghez kötheti. A fizetési kötelezettség mértéke esetenként nem haladhatja meg teljes munkaidőre megállapított kötelező legkisebb munkabér (minimálbér) öt százalékát.”